Pap Zoltánt a LUCI tiszteletbeli tagjává választották.

A LUCI (Light Urban Cities International) közel 70 város világításban érintett önkormányzatainak vezető képviselőit, városfejlesztőket, világítás-tervező szakértőket, világítás üzemeltetőket, és gyártókat összefogó globális nemzetközi szervezet, mely átfogóan foglalkozik a köz- és díszvilágításnak a városok mindennapjaira gyakorolt hatásaival, a világításnak a városfejlesztésben játszott szerepével, a köz- és közlekedésbiztonság kérdéseivel, a világításnak a kultúrára és a lakosságra közérzetére gyakorolt hatásaival, valamint az okos világításnak az okos városfejlesztésében játszott szerepével.

Pap Zoltán, mint a BDK Budapesti Dísz- és Közvilágítási Kft ügyvezetője, 2011. óta képviseli Budapestet a szervezetben, és az elmúlt 14 év munkájának eredményeképpen a LUCI legutóbbi, április végén Londonban megtartott közgyűlésén, a szervezet saját jogú, tiszteletbeli tagjává választották.

Budapest sokat köszönhet a LUCI-nak, a Főváros közvilágításának fejlesztésében játszott szerepe révén, hiszen a szervezetben megfogalmazott javaslatok nagyban segítették a Budapesti Világítási Mesterterv (BVMT) megalkotását, a SmartReady LED világítótestek korai alkalmazását, valamint az okos világítás tekintetében a szabad hozzáférésű, nyílt informatikai protokollok jelentőségének megismerését.

A megtisztelő elismerés lehetővé teszi Pap Zoltán számára a szervezet munkájában való személyes részvételt, a nemzetközi szervezet szakmai tapasztalatainak, eredményeinek további hazai megosztását.

Információk a LUCI-ról: https://www.luciassociation.org/our-ecosystem/

Kép:

Pap Zoltán előadása a Barbican Centerben Budapest köz-és díszvilágításáról

Pap Zoltán a BDK ügyvezetője és Johan Hugues a Blachere Illumination cég vezérigazgatója a londoni konferencián